РАЙОННА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л № 23-ЕП / 30.05.2019г.

ИЗБОРИ ЗА ЧЛЕНОВЕ НА ЕВРОПЕЙСКИ ПАРЛАМЕНТ 2019

На 30 май 2019 г. от 18:00 часа се проведе заседание на Районната избирателна комисия Благоевград, при следния Д н е в е н р е д:

 - Проекти на решения

1. Разглеждане на жалба от Юсеин Тутълъ
2. Разглеждане на жалба от Борис яЧЕВ

ПРИСЪСТВАТ:

Йордан Симонски, Исмет Узунов, Вилислав Балев, Весела Цомпова-Стоянова, Тина Кълбова, Валя Домозетска, Светослава Терзиянова-Михайлова, Димитър Колев, Антоанета Богданова, Владимир Вачев, Елена Димитрова, Мустафа Сирачки, Мартин Бусаров, : Бойка Юсева, Рангел Бараков, Мария Стойнева, Илия Милев, Мариана Ненкова-Атанасова, Стоян Христов

ОТСЪСТВАЩИ няма

Заседанието бе открито в 18:00 ч. и председателствано от Мартин Бусаров – Председател на комисията.

Мартин Бусаров:

Скъпи колеги, имаме две жалби за разглеждане.

Първо, една жалба , която ни е препратена по компетентност от ЦИК , късае смени в СИК в Сандански.

Второ, постъпила по имейл жалба, късае резултат в СИК в община Банско.

По първа точка от дневния ред:

Колеги с наш вх.номер 567/29.05 и 9/29.05 от входящите ни регистри имаме жалба от Борис Ячев, която ни е препратена от ЦИК по компетентност.

Общо взето, г-н Ячев посочва няколко лица от състава на СИК в община Сандански, които са сменени с решение на РИК 01 и пита защо са сменени. Пита също дали лицата , които са сменени в състава на СИК са подали заявления за освобождаване. Иска от РИК 01 да му пратим заявленията , ако има такива.

Аз предлагам с едно писмо да обясним на г-н Ячев каква е технологията на произнасяне на решение за замяна на членове от състава на СИК. Конкретно да му опишем фактическата обстановка около нашето прието решение – 78-ЕП/22.05.2019г.

Предлагам да му кажем, че има заявления от лицата които сме освободили, че има съответно поименен състав за замяната, и най-важното – имаме упълномощен представител, който е извършил входирането и е донесъл тук в РИК 01 преписката.

Предлагам с протоколно решение на РИК в следния текст:

Предлагам следния проект на решение:

ДО

Г-н Борис Ячев

Зам.председател на ПП НФСБ

и в качеството му на представляващ КП „ Обединени патриоти“

Изх.номер ………………………/…………………….

Уважаеми Г-н Ячев,

На свое заседание , проведено на 30.05.2019г., Районната избирателна комисия – 01 Благоевград разгледа препратена от ЦИК жалба, с която по компетентност РИК 01 бе задължена да Ви отговори на Ваша жалба с вх.номер С-88-3/26.05.2019г. по регистъра на ЦИК.

Жалбата Ви бе заведена във входящия регистър на РИК 01 съответно с вх.номер 567 от 29.05.2019г. и с вх.номер 9 от 29.05.2019г. в регистъра на жалбите и сигналите в РИК.

РИК 01 Благоевград , след като обсъди обстоятелствата в жалбата, взе протоколно решение , по силата на което да Ви отговори следното:

1. Със свое Решение 78-ЕП/22.05.2019г РИК 01 Благоевград е извършила промени в състава на секционни избирателни комисии на територията на община Сандански.

Решението е произнесено след постъпила преписка, с която се иска да бъде променен състава на секционните избирателни комисии от квотата на  ПП „ВОЛЯ“, „КП „ ОБЕДИНЕНИ ПАТРИОТИ –НФСБ, АТАКА И ВМРО“, КП „ Реформаторски блок“.

С вх.номер N:330/21.05.2019 г. промени са предложени и поискани от представител на на  ПП „ВОЛЯ“ – надлежно упълномощен.

**С вх.номер №347/22.05.2019 г.. промени са предложени и поискани от представител на „КП „ ОБЕДИНЕНИ ПАТРИОТИ –НФСБ, АТАКА И ВМРО“– надлежно упълномощен.**

С вх.номер № 356/22.05.2019г.. промени са предложени и поискани от представител на КП „ Реформаторски блок“ – надлежно упълномощен.

Преписка с вх.номер **№347/22.05.2019г. е подадена в РИК 01 от** Зорина Николова – упълномощен представител на „КП „ ОБЕДИНЕНИ ПАТРИОТИ –НФСБ, АТАКА И ВМРО“.

Към преписката са приложени пълномощни: пълномощно в полза на Атанас Стоянов – упълномощен от Красимир Каракачанов – представляващ „КП „ ОБЕДИНЕНИ ПАТРИОТИ –НФСБ, АТАКА И ВМРО“; пълномощно в полза на Зорина Николова – упълномощена от Атанас Стоянов.

Към преписката са приложени заявления – декларации от лицата, които се отказват да бъдат част от състава на съответните СИК на територията на община Сандански.

Приложен е поименен списък с нови членове, които да бъдат назначени на местата на подалите заявления за отказ.

РИК 01 Благоевград е съобразила следното:

Лицата, които са подали заявления за отказ от участие в състава на СИК са били назначени с предишно решение на РИК – Решение 28-ЕП от 30.04.2019г.

За да бъде попълнен състава на СИК на територията на община Сандански , на мястото на отказалите се членове на СИК , КП „ ОБЕДИНЕНИ ПАТРИОТИ –НФСБ, АТАКА И ВМРО“, от чиято квота са освободените членове, е подала своевременно писмено предложение с поименен състав. Предложението е подадено от лице с представителна власт – редовно упълномощено.

С решение 78-ЕП/22.05.2019г РИК 01 Благоевград е освободила от състава на СИК лицата:

1. Евелина Илиева Дудова , ЕГН:\*\*\*\*\*\*\*\*\*\*\*, **като член** от състава на СИК **№014000003**
2. Мария Трайкова Найденова, ЕГН:\*\*\*\*\*\*\*\*\*\*\*,**като Член** от състава на СИК**№014000006**
3. Красимира Методиева Терзиева, ЕГН:\*\*\*\*\*\*\*\*\*\*\*, **като Член** от състава на СИК **№014000007ю**
4. Румяна Стоянова Гиздова , ЕГН:\*\*\*\*\*\*\*\*\*\*\*, **като Член** от състава на СИК №**014000010**
5. Емилия Николова Петрова, ЕГН:\*\*\*\*\*\*\*\*\*\*\*, **като Член** от състава на СИК **№014000011**
6. Иван Стоянов **Петров** , ЕГН:\*\*\*\*\*\*\*\*\*\*\*, **като Член**от състава на СИК **№014000044**,

Тези лица са от квотата на КП „ ОБЕДИНЕНИ ПАТРИОТИ –НФСБ, АТАКА И ВМРО“.

Лицето Елисавета Димитрова Станкова НЕ Е освобождавана от състава на СИК, същата е провела изборния ден и СЕ Е ПОДПИСАЛА в секционния протокол на СИК 01 40 00 020 в град Сандански.

Всички лица, освободени с Решение 78-ЕП/22.05.2019г на РИК 01 са подали подписани заявления за отказ от участие в състава на СИК. Заявленията се пазят в архива на РИК 01 , същите съдържат лични данни, изхождат от лица, различни от жалбоподателя, поради което заявленията не следва да Ви се представят.

С уважение:

Мартин Бусаров

Председател на РИК 01

Исмет Узунов

Секретар на РИК 01

Колеги ако сте съгласни с този текст, моля да гласуваме.

Гласували 19 ЗА и ПРОТИВ няма.

Б.Юсева:

Предлагам председателя и секретаря да подпишат писмото и да се изпрати на жалбоподателя. Добър е текста.

М.Бусаров:

Колеги имаме още една жалба.

Г-н Туталъ ни информира, че цитирам:

„ **Госпожо / господин председател, поради допусната техническа грешка в протокол на СИК № 010100023 община Банско, която се състои в следното:**

**Получените гласове за № 20 ПП „ДПС”, в интегралната бюлетина на брой 69 (шесдесет и девет), вместо на ПП „ДПС”, са вписани на № 21 „Движение ЗАЕДНО”.**

 **Моля, да бъдат преброени бюлетините на ПП „ДПС” и да бъде коригиран протокола на СИК № 010100023, община БАНСКО. „**

Колеги, предлагам да отговорим на г-н Туталъ какъв е реда за приемане на протоколите, отчитане на резултатите и ако иска да жали резултата, как и по какъв начин може да го стори.

Мисля че с протоколно решение е удачно да съставим едно писмо , по имейла до жалбоподателя.

Който е съгласен, да гласува за протоколно решение за съставяне на писмо.

ГЛАСУВАЛИ 19 ЗА Против НЯМА.

Исмет Узунов:

Колеги с г-н председателя ще напишем едно писмо до г-н Туталъ.

Поради изчерпване на дневния ред, заседанието приключи.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Председател: Секретар:

 Мартин Бусаров Исмет Узунов